Drozdenko Aleksandr

Aleksandr Jur'jevič Drozdenko (; sünd. 1. kül'mku 1964, Akžar-žilo, Džambulan agj, Kazahstanan NST, NSTÜ) om Leningradan agjan koumanz' gubernator.

Radab gubernatoran vn 2012 28. päiväspäi semendkud koumanden strokun jäl'geten. Edel sidä radoi Leningradan agjan varagubernatoraks — agjan kaluišton ohjandusen komitetan ezimeheks kümne vot (vspäi 2002). Nügüd' om valitud kaiken rahvahan valičendoil vn 2020 13. päiväl sügüz'kud (sai 83,6% änid, tulend 51,52%), edeližil valičendoil vn 2015 13. päiväl sügüz'kud sai 82,1% änid (tulend 44,52%). Om «Ühthine Venäma»-partijan Ülänevondkundan ühtnijan.

 Biografii 
Drozdenkon kanz sirdi Leningradan agjaha vl 1973. Mez' openui Leningradan maižanduzinstitutas, om pästnus sišpäi «maižandusen ekonomik da organizacii»-specializacijanke vl 1986. Vozil 1988−2002 radoi Kingiseppan rajonan ohjanduzkundas erazvuiččil radnikusil. Vl 2006 vahvišti dissertacijad Piterin valdkundaližes universitetas i sai ekonomikan tedoiden kandidatan arvod.

Aleksandr om naižiš, Irina Drozdenko (sünd. 1965) om hänen ak, radab «Mul'tikeskusen socialižes i radintegracijas» direktoran. Sündutihe kaht tütärt naimiželos — Julija i Sofja.

 Homaičendad 

Kategorii:Venälaižen Federacijan subjektoiden pämehed
Kategorii:Valdkundmehed
Kategorii:Leningradan agj
Kategorii:Venäman politikanmehed
Kategorii:Politikanmehed kirjamišton mödhe
Kategorii:Personalijad kirjamišton mödhe
Kategorii:Sündnuded Džambulan agjaha
Kategorii:Sündnuded vl 1964